Crocodaily

Crocodaily on aikakauslehti, jonka julkaisusta ja sisällöstä vastaa Sir Crocodile. Vaikka Crocodaily näyttääkin ulkoisesti asialliselta sanomalehdeltä, on sen sisältö täynnä juoruja ja muuta turhaa.
== Saatavuus ==
Lehden nimi on harhaanjohtava, sillä se ei ilmesty päivittäin. Sen sijaan Crocodaily ilmestyy hyvin epäsäännöllisesti ja vain silloin, kun Crocodilelta löytyy meheviä juoruja.
Lehden toimituksesta vastaa yksinoikeudella Baroque Worksin Mr. 13 ja Miss Friday. Jostain syystä Crocodailyn irtonumeroita myyvistä laatikoista löytyy toisinaan aikuistunut Kuro, joka säilöö sanomalehtirullaa kielensä päällä.
== Vivi ja Crocodaily ==
Kaikista Crocodilen roskalehden faneista Vivi on heistä äänekkäin ja suorastaan koukussa siihen. Jopa Alabastassa käynnissä olleen sisällissodan aikana Vivi huuteli jatkuvasti "CROCODAILY!" siltä varalta, että joku vastaisi hänen himoihinsa ja toisi uusimman numeron.
Kun Vivi ymmärsi hänen elämänsä päättyvän pian nähtyään Alubarnan räjäyttävän aikapommin, halusi Vivi viimeisenä tekonaan lukea uusimman Crocodailyn numeron. Kun Pel saapui kellotorniin, luuli Vivi Pelin tuovan hänelle tuoreimman numeron. Sen sijaan Pel keskittyi viemään pommin taivaalle. Vaikka Pelin teon oli tarkoitus pelastaa Vivi ja muut, oli Vivi niin sokaistunut halusta lukea lehteä, että hän tarttui pommiin ja räjähti Pelin kanssa taivaalla. Se oliko tämä tapahtuma mainostempaus vai ei, on jäänyt arvoitukseksi.
Category:Esineet